เก็บตกการเงิน
เครือกสิกรไทยผนึกกำลังบริการออนไลน์
19 ส.ค. 2554

เครือกสิกรไทยผนึกกำลังบริการออนไลน์ 
นายอาจ วิเชียรเจริญ ผู้ช่วยกรรมการผู้จัดการ ธนาคารกสิกรไทย พร้อมด้วยนายเผดิมภพ สงเคราะห์ กรรมการผู้จัดการ สายงานจัดการเงินทุนบุคคล บริษัทหลักทรัพย์กสิกรไทย และนายพัชร สมะลาภา กรรมการผู้จัดการ บริษัทหลักทรัพย์จัดการกองทุนกสิกรไทย ร่วมเปิดตัว KCyber Service (บริการด้านการเงิน การลงทุนทางอินเทอร์เน็ตกสิกรไทย) เป็นการรวม 3 บริการออนไลน์ของเครือธนาคารกสิกรไทย ได้แก่ KCyber Banking (บริการธนาคารทางอินเทอร์เน็ตกสิกรไทย) KCyber Trade (บริการซื้อขายหุ้นและอนุพันธ์ผ่านทางอินเทอร์เน็ตกสิกรไทย) และ KCyber Invest (บริการลงทุนในกองทุนรวมทางอินเทอร์เน็ตกสิกรไทย) เข้าด้วยกัน เพื่อเพิ่มความสะดวกให้แก่ลูกค้าเพียงใช้ User ID และ Password ชุดเดียวกันในการล็อกอินด้วยระบบ SingleSignOn หรือ SSO ก็สามารถเข้าสู่บริการออนไลน์ทั้ง 3 บริการได้ทันที เริ่มให้บริการลำหรับลูกค้ากลุ่มแรกตั้งแต่วันที่ 6 มิ.ย.นี้เป็นต้นไป 
ชนะเลิศสิ่งประดิษฐ์ธนาคารกรุงเทพ
นายอมร จันทรสมบูรณ์ กรรมการธนาคาร เปิดเผยว่า ธนาคารได้จัดประกวดสิ่งประดิษฐ์คิดค้นทางวิทยาศาสตร์และเทคโนโลยีประจำปี พ.ศ. 2553 ในปีนี้มีผู้ส่งผลงานเข้าประกวดทั้งสิ้น 55 ผลงาน ผลงานที่ได้รับรางวัลที่ 1 ได้แก่ กลไกชุดเก็บเกี่ยวในรถตัดอ้อย รางวัลที่ 2 เครื่องคว้านเมล็ดลำไยแบบ 2 หัวคว้าน รางวัลที่ 3 เครื่องปรับปรุงคุณภาพน้ำสำหรับการเสี้ยงสัตว์น้ำโดยใช้พลังงานน้ำในการหมุนเวียนชุดแผ่นหมุนชีวภาพ และรางวัลเชิดชูเกียรติ 4 รางวัล ได้แก่ ชุดใบมีดตัดหญ้ามหัศจรรย์ เครื่องตัดขนมขบเคี้ยวและขนมกวนรูปทรงสี่เหลี่ยม เครื่องหว่านข้าวแห้งพ่วงรถแทรกเตอร์ และรถตัดหญ้านั่งขับแบบสองเครื่องยนต์ ทั้งนี้ โครงการดังกล่าวเกิดขึ้นภายใต้ความร่วมมือระหว่างกระทรวงวิทยาศาสตร์และเทคโนโลยีกับมูลนิธิธนาคารกรุงเทพ ตั้งแต่ปีพ.ศ. 2536 จนถึงปัจจุบัน นับเป็นปีที่ 17 ของการดำเนินโครงการ